প্রসেনজিৎ চৌধুরী
প্ৰসেনজিৎ চৌধুরী (ইংরেজি: Prasenjit Chowdhury; জন্ম: ১৯ অক্টোবর, ১৯৮৬) একজন অসমীয়া যুক্তিবাদী লেখক, অধ্যাপক এবং ইতিহাসের বস্তুনিষ্ঠ বিশ্লেষক।ইতিহাস চৰ্চার ক্ষেত্রে তিনি অগ্ৰণী ভূমিকা রেখেছেন। চৌধুরী কৰ্মসূত্ৰে, ১৯৭১ সালে স্থাপিত, চাবুয়ার ডিডিআর কলেজের (দাখাদেবী রাসিয়াসিয়া মহাবিদ্যালয়) ইংরেজী বিভাগের অধ্যাপক ছিলেন, এরপর তিনি চাকরি থেকে অবসর গ্রহণ করেন।চৌধুরী ১৯৮৩ থেকে ২০২২ সাল পর্যন্ত প্রায় ২৭টি বই লিখেছেন এবং পাঁচটি বই সম্পাদনা করেছেন। তিনি ইন্দিবার দেউরির সাথে ১৯৯৬ সালে দ্য টার্বুলেন্ট নর্থ-ইস্ট লিখেছিলেন। অসমীয়া এবং ইংরেজী ভাষা ছাড়াও বাংলা ভাষায় সমান দখল রাখা চৌধুরীর বাস্তব না বিভ্ৰম: আসামে বাংলা ভাষা প্ৰবৰ্তনের ঐতিহাসিক উৎস সন্ধানে (২০১২), রাম কথা(২০১৪), মহারাষ্ট্ৰীয় নবজাগরণ: ব্ৰাহ্মণ্যবাদ-বিরোধী আন্দোলন ও নারী জাগরণের এক অধ্যায়(২০১৪) এবং উনিশ শতক: অসম ও বাংলা প্ৰসঙ্গ(২০১৬) ইত্যাদি বাংলা ভাষায় রচিত গ্ৰন্থ। বিজ্ঞানমনস্ক, যুক্তিবাদী এবং কু-সংস্কার বিরোধী চিন্তা-চৰ্চার ক্ষেত্রে অগ্রদূত আসামের মুষ্টিমেয় লেখকগণের মধ্যে চৌধুরী অন্যতম। অন্ধবিশ্বাস এবং কু-সংস্কারের বিৰুদ্ধে তিনি বিভিন্ন তিনি বিভিন্ন পত্র-পত্রিকায় বেশ কিছু যুক্তিবাদী প্রবন্ধ লিখেছেন।আসামে যুক্তিবাদী আন্দোলনের প্ৰসারে এই লেখনিসমূহের বিশেষ অবদান রয়েছে। চৌধুরী ডিব্রুগড় জেলার স্থায়ী বাসিন্দা।